
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 933 

7 Ιουλίου 2005 


Το παρόν ΦΕΚ επανεκτυπώθηκε λόγω λάθους 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες εξέτασης και αξιολόγησης επενδυτικών 
σχεδίων για τον χαρακτηρισμό από την Ειδική Γνω- 
μοδοτική Επιτροπή Εμπειρογνωμόνων της ΓΓΑ (του 
Υπουργείου Ανάπτυξης) (1) των προϊόντων ως εξαι¬ 
ρετικά προηγμένης τεχνολογίας, (2) των υπηρεσιών 
ως εξαιρετικά προηγμένης τεχνολογίας, (3) των 
προϊόντων και υπηρεσιών ως νέων, (4) των επενδύ¬ 
σεων ως εργαστηρίων εφαρμοσμένης βιομηχανικής, 
ενεργειακής, μεταλλευτικής, γεωργικής, κτηνοτρο- 
φικής και ιχθυοκαλλιεργητικής έρευνας και (5) των 
επενδύσεων ως επενδύσεων ανάπτυξης τεχνολο¬ 
γιών και βιομηχανικών σχεδίων (6) των επενδύσεων 
ως επενδύσεων παραγωγής καινοτομικών προϊό¬ 
ντων ή υπηρεσιών, εμπορευματοποίησης πρωτοτύ¬ 
πων προϊόντων και υπηρεσιών, καθώς και εισαγωγής 
καινοτομιών στην παραγωγική διαδικασία και ανά¬ 
πτυξης καινοτόμου τεχνολογίας, (7) των επιχειρήσε¬ 
ων ως επιχειρήσεων ανάπτυξης λογισμικού προκει- 
μένου να εφαρμοστούν οι ενισχύσεις του ν. 


3299/2004 (ΦΕΚ 261/Α/23.12.2004). 1 

Συγκρότηση Επιτροπής Ανάθεσης του έργου «Συμπλή¬ 
ρωση, Επέκταση Υποδομής Τεκμηρίωσης Πληρο¬ 
φόρησης του ΥΠΑΝ για θέματα Βιώσιμης Ανάπτυ¬ 
ξης», Δράση 2.9.1, Μέτρο 2.9του Ε.Π.ΑΝ. 2 


Συγκρότηση του Τρίτου Περιφερειακού Συμβουλίου Επιλο¬ 
γής και Αξιολόγησης των Επιμελητών Α' και Β' Ιατρών 
Ε.Σ.Υ. αρμόδιο για την περιοχή ευθύνης των Δ.Υ.ΠΕ. Α' 
και Β' Κεντρικής Μακεδονίας, Δυτικής Μακεδονίας, Ανα¬ 
τολικής Μακεδονίας και Θράκης με έδρα του την έδρα 
της Α' Δ.Υ.ΠΕ. Κεντρικής Μακεδονίας για τις ειδικότη¬ 
τες: Καρδιολογία, Ιατρική Βιοπαθολογία (Μικροβιολο¬ 
γία), Νεφρολογία, Πλαστική Χειρουργική και Στοματική 


και Γναθοπροσωπική Χειρουργική. 3 

Τροποποίηση του υπ’ αριθμ. 364/2002 προεδρικού διατάγμα¬ 
τος «περίτων όρων και κανόνων για την έγκριση / εγγραφή 
εγκαταστάσεων/ ενδιαμέσων στον τομέα διατροφής των 

ζώων» (ΦΕΚ 306, τ. Α'). 4 

Τροποποίηση διατάξεων του παραρτήματος του π.δ. 
105/1986 «Κυκλοφορία ορισμένων προϊόντων που 
χρησιμοποιούνται στην διατροφή των ζώων» (Α39) 
σε συμμόρφωση προς την οδηγία 2004/116/ΕΚ και 
σε εφαρμογή του Καν. (ΕΚ) υπ’ αριθμ. 1831/2003... 5 


ΑΠΟΦΑΣΕΙ Σ 

Αριθ. 8407/ΕΦΑ 1730 (1) 

Διαδικασίες εξέτασης και αξιολόγησης επενδυτικών σχε- 
δίωνγιατονχαρακτηρισμό απάτην Ειδική Γνωμοδοτική 
Επιτροπή Εμπειρογνωμόνων της ΓΓΑ (του Υπουργείου 
Ανάπτυξης) (1) των προϊόντων ως εξαιρετικά προηγμέ¬ 
νης τεχνολογίας, (2) των υπηρεσιών ως εξαιρετικά 
προηγμένης τεχνολογίας, (3) των προϊόντων και υπηρε¬ 
σιών ως νέων, (4) των επενδύσεων ως εργαστηρίων 
εφαρμοσμένης βιομηχανικής, ενεργειακής, μεταλλευ¬ 
τικής, γεωργικής, κτηνοτροφικής και ιχθυοκαλλιεργητι- 
κής έρευνας και (5) των επενδύσεων ως επενδύσεων 
ανάπτυξης τεχνολογιών και βιομηχανικών σχεδίων (6) 
των επενδύσεων ως επενδύσεων παραγωγής καινοτο- 
μικών προϊόντων ή υπηρεσιών, εμπορευματοποίησης 
πρωτοτύπων προϊόντων και υπηρεσιών, καθώς και ει¬ 
σαγωγής καινοτομιών στην παραγωγική διαδικασία και 
ανάπτυξης καινοτόμου τεχνολογίας, (7) των επιχειρήσε¬ 
ων ως επιχειρήσεων ανάπτυξης λογισμικού προκειμέ- 
νου να εφαρμοστούν οι ενισχύσεις του ν. 3299/2004 
(ΦΕΚ 261/Α/ 23.12.2004). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 (ΦΕΚ Α' 137) «Κυβέρνηση και κυβερ¬ 
νητικά όργανα». 

2. Το ν.1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας», όπως τροπο¬ 
ποιήθηκε και ισχύει σήμερα με το ν. 2919/2001 (ΦΕΚ 
128/Α/25.6.2001) για σύνδεση της έρευνας και τεχνολο¬ 
γίας με την παραγωγή και άλλες διατάξεις. 

3. Το ν. 3299/2004 (ΦΕΚ Α' 261) «Κίνητρα ιδιωτικών επεν¬ 
δύσεων για την οικονομική ανάπτυξη και την περιφερειακή 
σύγκλιση» και ειδικότερα το άρθρο 5 (παρ. 10, 11, 12, 13 
και 15) και το άρθρο 7 (παρ. 1,7, 8 και 15 περίπτωση ε). 

4. Το ν.1256/1982 «Για την πολυθεσία, την πολυ-απασχό- 
ληση και την καθιέρωση ανωτάτου ορίου απολαβών από το 
Δημόσιο Τομέα, καθώς και για το Ελεγκτικό Συνέδριο, το 
Νομικό Συμβούλιο του Κράτους και άλλες διατάξεις», όπως 
τροποποιήθηκε με το άρθρο 33 του ν. 1326/ 1983 και αντι- 
καταστάθηκε με το άρθρο 4 του ν. 2303/1995. 

5. Τοπ.δ. 27/1996 (ΦΕΚ 19/Α/1996) «Συγχώνευση των Υπουρ¬ 
γείων Τουρισμού Βιομηχανίας, Ενέργειας και Τεχνολογίας και 




























13236 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εμπορίου οτο Υπουργείο Ανάπτυξης» και το π.δ. 122/2004 (ΦΕΚ 
85/Α/2004) «Ανασύσταση του Υπουργείου Τουρισμού». 

6. Το π.δ. 248/1989 (ΦΕΚ116/Α/1989) «Οργανισμός της 
ΓΓΕΤ»όπωςτροποποιήθηκεμεταπ.δ. 179/1992,147/1994 
και 128/1997. 

7. Την υπ’ αριθμ. Δ13/Φ7.5/6122 (ΦΕΚ428/Β/2005) κοινή 
υπουργική απόφαση της Γενικής Διεύθυνσης Διοικητικής 
Υποστήριξης Υπηρεσιών του Υπουργείου Ανάπτυξης για 
τη σύσταση της Ειδικής Γνωμοδοτικής Επιτροπής Εμπει¬ 
ρογνωμόνων του Υπουργείου Ανάπτυξης. 

8. Την υπ’ αριθμ. 4353/4.4.2005 (ΦΕΚ428/Β/2005) κοινή 
υπουργική απόφαση για τον καθορισμό προδιαγραφών 
των επιχειρήσεων ανάπτυξης λογισμικού και των στοιχείων 
που συνοδεύουν το φάκελλο που υποβάλλεται για την 
εφαρμογή των ενισχύσεων του ν. 3299/2004 

9. Την υπ’ αριθμ. 4354/4.4.2005 (ΦΕΚ428/Β/2005) κοινή 
υπουργική απόφαση για τα κριτήρια αξιολόγησης επενδυ¬ 
τικών σχεδίων παραγωγής καινοτομικών προϊόντων ή υπη¬ 
ρεσιών και εμπορευματοποίησης πρωτοτύπων προϊόντων 
και υπηρεσιών, καθώς και εισαγωγής καινοτομιών στην πα¬ 
ραγωγική διαδικασία, και ανάπτυξης τεχνολογίας για την 
εφαρμογή των ενισχύσεων του ν. 3299/2004 

10. Την υπ’ αριθμ. 4355/4.4.2005 (ΦΕΚ428/Β/2005) κοινή 
υπουργική απόφαση για τις προδιαγραφές, κριτήρια και 
προϋποθέσεις αξιολόγησης και βαθμολόγησης για τον χα¬ 
ρακτηρισμό (1) των προϊόντων ως εξαιρετικά προηγμένης 
τεχνολογίας, (2) των υπηρεσιών ως εξαιρετικά προηγμένης 
τεχνολογίας, (3) των προϊόντων και υπηρεσιών ως νέων, (4) 
των επενδύσεων ως εργαστήριων εφαρμοσμένης βιομηχα¬ 
νικής, ενεργειακής, μεταλλευτικής, γεωργικής, κτηνοτροφι- 
κής και ιχθυοκαλλιεργητικής έρευνας και (5) των επενδυτι¬ 
κών σχεδίων ως ανάπτυξης τεχνολογιών και βιομηχανικών 
σχεδίων, για την εφαρμογή των ενισχύσεων του ν.3299/ 
2004. 

11. Την ανάγκη έκδοσης αποφάσεων που θα καθορίσουν 
διαδικασίες χαρακτηρισμού των υποβαλλόμενων επενδυ¬ 
τικών σχεδίων (σύμφωνα με τις κοινή υπουργική απόφαση 
που αναφέρονται στα σημεία 8,9 και 10 του σκεπτικού της 
παρούσας Απόφασης) από την Ειδική Γνωμοδοτική Επι¬ 
τροπή Εμπειρογνωμόνων της Γενικής Γραμματείας Ανά¬ 
πτυξης (Γ.Γ.Α.) του Υπουργείου Ανάπτυξης, αποφασίζου¬ 
με : 

Άρθρο 1 

Υποβολή αιτημάτων 

1. Αιτήσεις υπαγωγής επενδύσεων στο καθεστώς ενι¬ 
σχύσεων του ν. 3299/2004 που απαιτούν γνωμοδότηση 
από την Ειδική Γνωμοδοτική Επιτροπή Εμπειρογνωμόνων 
της ΓΓΑ (του Υπουργείου Ανάπτυξης), διαβιβάζονται από 
τους αρμόδιους φορείς στους οποίους υποβάλλονται σύμ¬ 
φωνα με τις διατάξεις του άρθρου 7 του ν.3299, ή υποβάλ¬ 
λονται απ’ ευθείας, εφ’ οσον αφορούν την ενίσχυση της 
φορολογικής απαλλαγής, στην Γενική Γραμματεία Έρευ¬ 
νας και Τεχνολογίας (ΓΓΕΤ). Στη συνέχεια διαβιβάζονται 
στη Διεύθυνση Τεχνολογικής Ανάπτυξης όπου καταγρά¬ 
φονται σε Βάση Δεδομένων Αιτημάτων Επενδυτικών Σχε¬ 
δίων Αναπτυξιακού Νόμου. 

2. Με την αίτηση υπαγωγής θα πρέπει να διαβιβάζεται ή να 
υποβάλλεται στην ΓΓΕΤ ο πλήρης φάκελλος με όλα τα προ- 
βλεπόμενα από το ν.3299/2004 και τις σχετικές εκτελεστικές 
αποφάσεις δικαιολογητικά καιτεχνοοικονομικά στοιχεία. 

Άρθρο 2 

Συγκρότηση Μητρώου Αξιολογητών ΓΓΕΤ 

1. Καταρτίζεται Μητρώο Αξιολογητών ΓΓΕΤ για την αξιο¬ 
λόγηση των Επενδυτικών Σχεδίων με βάση τις προδιαγρα¬ 
φές, τα κριτήρια και τις προϋποθέσεις των κοινή υπουργι¬ 
κή απόφαση που αναφέρονται στα σημεία 8, 9 και 10 του 


σκεπτικού της παρούσας Απόφασης, προκειμένου να υπα¬ 
χθούν στις διατάξεις του Αναπτυξιακού Νόμου 3299/2004. 

2. Την ευθύνη κατάρτισης και διαχείρισης του παραπάνω 
Μητρώου έχει η Γενική Γ ραμματεία Ερευνας και Τεχνολογίας 
και ειδικότερα η Διεύθυνση Τεχνολογικής Ανάπτυξης. 

3. Το Μητρώο αυτό θα περιλαμβάνει φυσικά ή νομικά 
πρόσωπα που θα αναλαμβάνουν την αξιολόγηση των επεν¬ 
δύσεων έτσι όπως περιγράφεται στο άρθρο 7 παρ. 8, του ν. 
3299/2004. 

4. Απαραίτητη προϋπόθεση για την εγγραφή στο παρα¬ 
πάνω Μητρώο είναι τα παραπάνω φυσικά ή νομικά πρόσω¬ 
πα να διαθέτουν το γνωστικό υπόβαθρο και την εμπειρία 
που απαιτούνται για τη διασφάλιση της αποτελεσματικό- 
τητας και της αξιοπιστίας των αξιολογήσεων των προτει- 
νόμενων επενδυτικών σχεδίων με τρόπο άμεσο, εύκολο και 
ευκρινώς πιστοποιήσιμο. 

5. Τα νομικά πρόσωπα θα πρέπει να υποδείξουν ένα ή πε¬ 
ρισσότερα φυσικά πρόσωπα που θα τα εκπροσωπούν και 
τα οποία ομοίως τα ίδια θα πρέπει να πληρούν τις απαιτού- 
μενες προϋποθέσεις για εγγραφή στο Μητρώο. 

6. Η εγγραφή των υποψήφιων αξιολογητών (φυσικών ή 
νομικών προσώπων) στο Μητρώο θα γίνει ύστερα από Πρό¬ 
σκληση Εκδήλωσης Ενδιαφέροντος που θα διενεργήσει η 
ΓΓΕΤ στην οποία θα ορίζεται η διαδικασία κατάρτισης του 
Μητρώου Αξιολογητών και οι προϋποθέσεις που θα πρέπει 
να πληρούν οι υποψήφιοι αξιολογητές. Στο μητρώο αυτό 
μπορούν να συμμετέχουν και υπάλληλοι της ΓΓΕΤ, οι οποί¬ 
οι όμως δεν επιτρέπεται να παρίστανται ως εισηγητές, ού¬ 
τε να συντάσσουν εισηγητικές εκθέσεις, ούτε να παρου¬ 
σιάζονται ενώπιον της Γνωμοδοτικής Επιτροπής, στις πε¬ 
ριπτώσεις που ενώπιον της Επιτροπής συζητούνται 
αιτήσεις τις οποίες αυτοί έχουν αξιολογήσει. Προς τούτο 
και αν ακόμη εκ παραδρομής ορίζονται θα πρέπει οι ίδιοι να 
ζητούν την αυτοεξαίρεσή τους, άλλως θα φέρουν ενώπιον 
της Υπηρεσίες πειθαρχική ευθύνη. Σε περίπτωση που πα¬ 
ρόλα αυτά υπάρξει τέτοια περίπτωση συμμετοχής, η από¬ 
φαση της Επιτροπής είναι άκυρη και δεν παράγει κανένα 
έννομο αποτέλεσμα. 

Άρθρο 3 

Διαδικασία αξιολόγησης 

1. Για κάθε αίτηση υπαγωγής επενδυτικού σχεδίου στο 
καθεστώς ενισχύσεων του ν. 3299/2004, που υποβάλλεται 
στη ΓΓΕΤ σύμφωνα με το άρθρο 1 της παρούσας, ορίζεται 
ένας αξιολογητής που επιλέγεται από το Μητρώο Αξιολο- 
γητών της ΓΓΕΤ του άρθρου 2 ύστερα από εισήγηση της 
αρμόδιας Υπηρεσίας της ΓΓΕΤ και απόφαση του Γενικού 
Γραμματέα Έρευνας και Τεχνολογίας. 

2. Στην περίπτωση που ο αξιολογητής είναι υπάλληλος της 
ΓΓΕΤ (ή συνδεόμενος με οιαδήποτε σχέση εργασίας με την 
ΓΓΕΤ) δεν μπορεί να εκτελεί και χρέη εισηγητή του υπ αυτού 
αξιολογηθέντος επενδυτικού σχεδίου, ενώπιον της Ειδικής 
Γνωμοδοτικής Επιτροπής Εμπειρογνωμόνων της ΓΓΑ. Μπο¬ 
ρεί να λειτουργεί ως εισηγητής αιτήσεων τις οποίες δεν έχει 
αξιολογήσει (σύμφωνα με τα διαλαμβανόμενα στο άρθρο 2 
παρ. 6 της παρούσης), οπότε τότε φέρει και την ευθύνη της 
σύνταξης και παρουσίασης προς την ανωτέρω επιτροπή του 
περιεχομένου του εισηγητικού του σημειώματος, που προ- 
βλέπεται στην υπ’ αρ. Δ13/Φ7.5/6122 κοινή υπουργική από¬ 
φαση. 

3. Στην περίπτωση που ο αξιολογητής δεν είναι υπάλλη¬ 
λος της ΓΓΕΤ, ορίζεται ως εισηγητής του επενδυτικού σχε¬ 
δίου υπάλληλος της ΓΓΕΤ (ή εργαζόμενος με οποιοδήποτε 
καθεστώς απασχόλησης στη ΓΓΕΤ) εφ’ όσον είναι εγγε¬ 
γραμμένος στο Μητρώο Αξιολογητών ΓΓΕΤ. Ο εισηγητής 
παραλαμβάνει την έκθεση αξιολόγησης από την αρμόδια 
Διεύθυνση της ΓΓΕΤ και συντάσσει εισηγητικό σημείωμα 
το οποίο παρουσιάζει στη συνέχεια προς την Ειδική Γνω- 

μοδοτική Επιτροπή Εμπειρογνωμόνων της ΓΓΑ (Υπουργεί¬ 
ου Ανάπτυξης). Σε περίπτωση που διαπιστώνονται αποκλί¬ 
σεις ως προς το περιεχόμενο των δύο εκθέσεων ο εισηγη¬ 
τής του φακέλου και φέρωντην ευθύνη της εισήγησης, θα 
πρέπει να αιτιολογεί σαφώς, ειδικώς και πλήρως τις αιτίες 
που προκαλούν τις αποκλίσεις από την έκθεση αξιολόγη¬ 
σης. Πάντως έκαστο των δύο μερών φέρει πλήρως την ευ¬ 
θύνη για τα υποβαλλόμενα αντιστοίχως στοιχεία (ο αξιολο- 
γητής για την έκθεση αξιολόγησης και ο εισηγητής για την 
εισήγησή του). 

4. Ο αξιολογητής παραλαμβάνει από την αρμόδια διεύ¬ 
θυνση της ΓΓΕΤ το αίτημα με τον αντίστοιχο φάκελλο των 
δικαιολογητικών και λοιπών στοιχείων που τον συνοδεύουν 
και το εξετάζει στα γραφεία της ΓΓΕΤ, σε συγκεκριμένη 
ημερομηνία και χώρο που ορίζονται από την Υπηρεσία. Στη 
συνέχεια συντάσσει έκθεση αξιολόγησης του επενδυτικού 
σχεδίου σε τυποποιημένο έντυπο που του παραδίδεται από 
την Υπηρεσία. Στην έκθεση αξιολόγησης περιλαμβάνεται 
και η αναλυτική βαθμολογία των κριτηρίων του επενδυτι¬ 
κού σχεδίου, εφ’ οσον αυτό προβλέπεται από την σχετική 
απόφαση των κριτηρίων. Εκτός της αναλυτικής βαθμολο¬ 
γίας, θα πρέπει εφόσον τα πραγματικά περιστατικά δια¬ 
μορφώνονται ως περιγράφονται στο τέλος της προηγου- 
μένης παραγράφου αυτού του άρθρου, να περιλαμβάνεται 
και η αναφερόμενη αιτιολογία. 

5. Στην περίπτωση που ορίζεται εξωτερικός της ΓΓΕΤ 
αξιολογητής εφαρμόζονται οι διατάξεις του ν. 3299/2004 
(άρθρο 7 παρ. 8) για την παραλαβή της έκθεσης αξιολόγη¬ 
σης από την Υπηρεσία. 

6. Για την εισαγωγή των αιτήσεων στην Ειδική Γνωμοδο- 
τική Επιτροπή Εμπειρογνωμόνων της ΓΓΑ τηρείται η από¬ 
λυτη σειρά προτεραιότητας με βάση την ημερομηνία που 
οι αιτήσεις υποβλήθηκαν στο πρωτόκολλο της ΓΓΕΤ. 

7. Η χρονική διάρκεια της συνολικής διαδικασίας εξέτα¬ 
σης, αξιολόγησης και γνωμοδότησης θα είναι σύμφωνη με 
τις διατάξεις του ν.3299/2004 (άρθρο 7 παρ. 7). 

8. Η ευθύνη της πλήρους τεκμηρίωσης της επενδυτικής 
πρότασης που αξιολογείται ανήκει εξ ολοκλήρου στον επεν¬ 
δυτή. Σε αυτό το πλαίσιο ο υποβαλλόμενος φάκελλος πρέπει 
να περιέχει όλα εκείνα τα στοιχεία και τις πληροφορίες που 
είναι απαραίτητα για την επαρκή τεκμηρίωση και υποστήριξη 
του αιτούμενου χαρακτηρισμού και την ευχερή εφαρμογή 
των κριτηρίων. Στην περίπτωση που ο αξιολογητής διαπι- 
στώσειτηνέλλειψη ορισμένων στοιχείωντο καταγράφει στην 
έκθεσή του και ενημερώνει την αρμόδια υπηρεσία. Σε καμία 
περίπτωση δεν επικοινωνεί με τον υποψήφιο επενδυτή για να 
ζητήσει πρόσθετα στοιχεία ή διευκρινήσεις. Σε περίπτωση 
έλλειψης στοιχείων απαραίτητων για την γνωμοδότηση, η 
αρμόδια υπηρεσία της ΓΓΕΤ δύναται να ζητήσει πρόσθετα 
στοιχεία ή διευκρινίσεις σύμφωνα με τις διατάξεις του άρ¬ 
θρου 7, παρ. 5 του ν. 3299/2005. 

Άρθρο 4 

Διαδικασίες χαρακτηρισμού προϊόντων και υπηρεσιών ως 
εξαιρετικά προηγμένης τεχνολογίας 

1. Συμπληρωματικά ως προς τηνυπ’ αριθμ. 4355/ 
4.4.2005 (ΦΕΚ428/Β/2005) κοινή υπουργική απόφαση, σε 
ό,τι αφορά στις διαδικασίες χαρακτηρισμού προϊόντων / 
υπηρεσιών ως εξαιρετικά προηγμένης τεχνολογίας ισχύ¬ 
ουν τα εξής: Προϊόντα / υπηρεσίες που έχουν χαρακτηρι- 
σθεί ως εξαιρετικά προηγμένης τεχνολογίας και υποβάλ¬ 
λονται για χαρακτηρισμό τους στο πλαίσιο νέου επενδυτι¬ 
κού σχεδίου από τον ίδιο ή άλλους επενδυτές μέσα σε 
διάστημα ενός (1) έτους από την πρώτη γνωμοδότηση της 
Επιτροπής, θεωρείται ότι πληρούν τα κριτήρια των Ομάδων 
Α και Γ και δεν απαιτείται νέα γνωμοδότηση της Επιτροπής 
για τη βαθμολόγηση των κριτηρίων αυτών, ως βαθμολογία 


τους δε τίθεται η βαθμολογία που είχε δοθεί για τις ομάδες 
αυτές κριτηρίων. Το ίδιο ισχύει και για προϊόντα/υπηρεσίες 
που δεν έχουν χαρακτηριστεί ως εξαιρετικά προηγμένης τε¬ 
χνολογίας, αλλά η Επιτροπή έχει γνωμοδοτήσει ότι αυτά συ¬ 
γκεντρώνουν για κάθε μία από τις ομάδες κριτηρίων Α και Γ 
βαθμολογία ίση ή μεγαλύτερη του 18 και 13,5 αντίστοιχα. Σε 
κάθε περίπτωση όμως η Επιτροπή επιφυλάσσει στον εαυτό 
τηςτο δικαίωματου ελέγχου, περίτου αν εξακολουθούν ή όχι 
να πληρούνται τα κριτήρια των Ομάδων Α και Γ, ως αυτά 
ίσχυαν κατά την εποχή της κρίσεως. Σε περίπτωση που δια¬ 
πιστώσει σημαίνουσες αποκλίσεις από την αρχική βαθμολο¬ 
γία που δεν δικαιολογούνται, λόγω της βραχύτητας του χρό¬ 
νου επανελέγχου, οι οποίες αίρουντον χαρακτήρα «της εξαι¬ 
ρετικά προηγμένης τεχνολογίας», θα πρέπει να προβεί σε 
επανέλεγχο, ζητώντας και προς τούτο προηγουμένως τις 
αναγκαίες εξηγήσεις από τον επενδυτή. Σε περίπτωση που οι 
εξηγήσεις δεν κριθούν από την Επιτροπή ικανοποιητικές, 
ώστε να αίρεται οιαδήποτε αμφιβολία περίτηνταυτότητατου 
προιόντος/υπηρεσίας ως εξαιρετικάτεχνολογικώς προηγμέ¬ 
νου, τότε με απόφασή της που λαμβάνεται με αυξημένη πλει- 
οψηφίατων 2/3 του συνόλου των μελών, προχωρεί στην επα- 
ναβαθμολόγηση του επενδυτικού σχεδίου και στην έκδοση 
νέας γνωμοδότησης. 

2. Μετά την παρέλευση του προαναφερόμενου χρονικού 
διαστήματος, απαιτείται σε κάθε περίπτωση νέα γνωμοδό¬ 
τηση της Επιτροπής για τη βαθμολόγηση των κριτηρίων 
όλων των ομάδων. 

3. Σε περιπτώσεις που το επενδυτικό σχέδιο περιλαμβά¬ 
νει και τμήματα που αφορούν την παραγωγή προϊόντων / 
παροχή υπηρεσιών τα οποία δεν χαρακτηρίζονται ως εξαι¬ 
ρετικά προηγμένης τεχνολογίας, αυτά αιτιολογημένα 
προσδιορίζονται στην εισηγητική έκθεση καθώς και στο 
πρακτικό της Ειδικής Γνωμοδοτικής Επιτροπής Εμπειρο¬ 
γνωμόνων της ΓΓΑ. 

Άρθρο 5 

Διαδικασίες χαρακτηρισμού προϊόντων 
και υπηρεσιών ως νέων 

Συμπληρωματικά ως προς την υπ’ αριθμ 4355/ 4.4.2005 
(ΦΕΚ428/Β/2005) κοινή υπουργική απόφαση, σε ό,τι αφο¬ 
ρά στις διαδικασίες χαρακτηρισμού προϊόντων/ υπηρε¬ 
σιών ως νέων ισχύουν τα εξής: 

1. Αν σε χρόνο μεταγενέστερο της έκδοσης της απόφα¬ 
σης η οποία βασίσθηκε στην γνωμοδότηση της Ειδικής 
Γνωμοδοτικής Επιτροπής Εμπειρογνωμόνων της ΓΓΑ με 
την οποία χαρακτηρίσθηκε επενδυτικό σχέδιο ως επένδυση 
παραγωγής/παροχής νέου προϊόντος/υπηρεσίας, διαπι¬ 
στωθεί με οποιοδήποτε τρόπο από την Ειδική Γνωμοδοτική 
Επιτροπή Εμπειρογνωμόνων της ΓΓΑ, βάσει στοιχείων που 
δεν είχαν τεθεί υπόψη της σύμφωνα με τα οριζόμενα στις 
παραγράφους 1 και 2 των Αρθρων 4 και 5 της ως άνω ΚΥΑ ή 
/ και αυτεπαγγέλτως, κατά την εξέταση του σχετικού αιτή¬ 
ματος, ότι κατά το χρόνο υποβολής και εξέτασήςτου το συ¬ 
γκεκριμένο προϊόν/υπηρεσία παραγόταν (ή παρεχόταν) 
στην Ελλάδα αυτούσιο(-α) ή παραλλαγμένο (-η), η εκδοθεί- 
σα αυτή γνωμοδότηση θεωρείται αυτοδίκαια άκυρη με όλες 
τις συνέπειες. Η διαπίστωση αυτή της Ειδικής Γνωμοδοτικής 
Επιτροπής Εμπειρογνωμόνων γίνεται με έκδοση νεότερης 
γνωμοδότησής της βάσει αιτιολογημένης εισήγησης της 
Υπηρεσίας, χωρίς για την έκδοσή της να απαιτείται υποβολή 
οποιοσδήποτε αίτησης. Τα αυτά ισχύουν ιτιυίαϋε πιυΐαηάίε και 
για το άρθρο 4 της παρούσας. 

2. Σχετικός προς τα παραπάνω όρος θα περιέχεται σε κά¬ 
θε εκδιδόμενη στο πλαίσιο του παρόντος Αρθρου γνωμο¬ 
δότηση της Επιτροπής, ο οποίος θα αποτελεί ταυτόχρονα 
και όρο για την παροχή των προβλεπόμενων από το 
ν.3299/2004 ενισχύσεων. 

3. Σε περιπτώσεις υποβολής περισσοτέρων του ενός 

επενδυτικών σχεδίων από διαφορετικούς επενδυτές για 
την παραγωγή/παροχή του ίδιου προϊόντος/υπηρεσίας 
που πληροί τα προβλεπόμενα από την ανωτέρω κοινή 
υπουργική απόφαση κριτήρια, όλα τα σχέδια χαρακτηρί¬ 
ζονται ως επενδύσεις παραγωγής/παροχής νέου προϊό¬ 
ντος/ υπηρεσίας, εφ όσον δεν έχει παρέλθει χρονικό διά¬ 
στημα οκτώ μηνών από την ημερομηνία υποβολής του 
πρώτου επενδυτικού σχεδίου είτε κανένα από τα σχέδια 
αυτά δεν έχει ολοκληρωθεί και δεν έχει αρχίσει η παραγω¬ 
γή του νέου προϊόντος ή η παροχή της νέας υπηρεσίας κα¬ 
τά το χρόνο έκδοσης της σχετικής γνωμοδότησης. 

Άρθρο 6 
Λοιπές διατάξεις 

1. Για την αμοιβή των αξιολογητώντου Μητρώου Αξιολο- 
γητών της ΓΓΕΤ στους οποίους ανατίθεται η αξιολόγηση 
ενός επενδυτικού σχεδίου ισχύουν οι σχετικές διατάξεις 
του ν.3299/2004 (άρθρο 7, παράγραφος 18 και άρθρο 12, 
παρ. 2, εδάφιο (ιη)). 

Άρθρο 7 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθμ. 13106/1278 (2) 

Συγκρότηση Επιτροπής Ανάθεσης του έργου «Συμπλήρω¬ 
ση, Επέκταση Υποδομής Τεκμηρίωσης Πληροφόρησης 
του ΥΠΑΝ για θέματα Βιώσιμης Ανάπτυξης», Δράση 
2.9.1, Μέτρο 2.9του Ε.Π.ΑΝ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον ν. 1558/1985 «Κυβέρνηση και Κυβερνητικά Όργα¬ 
να» όπως αυτός συμπληρώθηκε με το άρθρο 27 του 
ν.2081/1992 (ΦΕΚ 154/Α/1992) και τροποποιήθηκε με το 
άρθρο 1 παρ. 2α του ν. 2469/1997 (ΦΕΚ38/Α/1997). 

2. Το π.δ. 229/1986 «Σύσταση και Οργάνωση της Γ ενικής 
Γραμματείας Βιομηχανίας» όπως τροποποιήθηκε και συ¬ 
μπληρώθηκε από το π.δ. 396/1988 «Οργανισμός της ΓΓΒ» 
και το π.δ. 189/1995 (ΦΕΚ 99/Α/1995) «Συμπλήρωση και 
τροποποίηση των διατάξεων» του π.δ. 396/1988. 

3. Το π.δ. 27/1996 «Συγχώνευση Υπουργείων Τουρισμού, 
Βιομηχανίας, Ενέργειας και Εμπορίου στο Υπουργείο Ανά¬ 
πτυξης». 

4. Το π.δ. 327/1995 (ΦΕΚ 176/Α/1995) «Όροι και διαδικα¬ 
σίες για την ανάθεση της εκτέλεσης καιτη χρηματοδότηση 
έργων, μελετών και υπηρεσιών που προβλέπονται σε προ¬ 
γράμματα του Υπουργείου Βιομηχανίας, Ενέργειας καιΤε- 
χνολογίας». 

5. Την υπ’ αριθμ. 0(2001)550/14.3.2001 απόφασης Επι¬ 
τροπής της Ε.Ε. για έγκριση του Επιχειρησιακού Προ¬ 
γράμματος Ανταγωνιστικότητας, το οποίο εντάσσεται στο 
Κοινοτικό Πλαίσιο Στήριξης για τις Κοινοτικές Διαρθρωτι¬ 
κές Παρεμβάσεις στην Ελλάδα. 

6. Την υπ’ αριθμ. 4260/2.9.1.3/1347/22.4.2005 απόφαση 
του Ειδικού Γραμματέα Ανταγωνιστικότητας για την έντα¬ 
ξη του έργου «Συμπλήρωση, Επέκταση Υποδομής Τεκμη¬ 
ρίωσης Πληροφόρησης του ΥΠΑΝ για θέματα Βιώσιμης 
Ανάπτυξης», Δράση 2.9.1, Μέτρο 2.9 του Ε.Π.ΑΝ. 

7. Την υπ’ αριθμ. 13513/716 (ΦΕΚ 1114/Β/2003) υπουρ¬ 
γική απόφαση «Συγκρότηση Επιτροπής» για την παροχή 


τεχνικής βοήθειας για την εξειδίκευση των Μέτρων 1.1 και 
2.9, το σχεδίασμά και την προετοιμασία των απαιτούμενων 
εντύπων, αποφασίζουμε: 

Τη συγκρότηση Επιτροπής ανάθεσης του έργου «Συ¬ 
μπλήρωση, Επέκταση Υποδομής Τεκμηρίωσης Πληροφό¬ 
ρησης του ΥΠΑΝ για θέματα Βιώσιμης Ανάπτυξης" το 
οποίο περιλαμβάνει τα εξής υποέργα: 

Στρατηγικά Σχέδια Βιώσιμης Ανάπτυξης των Περιφερει¬ 
ών της Χώρας πλην Βορείου Ελλάδος (ΣΒΑΠΕ), 

Συμπλήρωση, επέκταση της διαδικτυακής πύλης του 
ΥΠΑΝ για τη Βιώσιμη Ανάπτυξη. 

2. Η Επιτροπή ανάθεσης αποτελείται από τους: 

1. Πατίρη Ιωάννη, Διευθυντή της Δ/νσης Βιομηχανικής 
Χωροθεσίας και Περιβάλλοντος. 

2. Νικόλαο Αντωνάκη, Τμηματάρχη της Δ/νσης Βιομηχα¬ 
νικής Χωροθεσίας και Περιβάλλοντος. 

3. Μουρτσιάδη Ανδρέα, Τμηματάρχη της Δ/νσης Βιομη¬ 
χανικής Χωροθεσίας και Περιβάλλοντος. 

4. Κομίλη Δημήτρη, Υπάλληλο της Δ/νσης Βιομηχανικής 
Χωροθεσίας και Περιβάλλοντος. 

5. Καπαντάίδάκη Γεώργιο, Υπάλληλο της Δ/νσης Βιομη¬ 
χανικής Χωροθεσίας και Περιβάλλοντος. 

3. Πρόεδρος της Επιτροπής ορίζεται ο Πατίρης Ιωάννης 
και Γραμματειακή υποστήριξη θα παρέχει η Αγγελική Μα¬ 
θό. 

4. Έργο της Επιτροπής είναι η γνωμοδότηση προς τον 
Υπουργό Ανάπυξης για την απευθείας ανάθεση μέσω δια¬ 
πραγματεύσεων χωρίς προκήρυξη, σύμφωνα με το Άρθρο 
2 Παράγραφος 2ζ και στ του π.δ. 327/1995 (ΦΕΚ 
176/Α/1995) των παρακάτω υποέργων, που εντάσσονται 
στο έργο «Συμπλήρωση, Επέκταση Υποδομής Τεκμηρίω¬ 
σης Πληροφόρησης του ΥΠΑΝ για θέματα Βιώσιμης Ανά¬ 
πτυξης» της Δράσης 2.9.1. του ΕΠΑΝ. 

Στρατηγικά Σχέδια Βιώσιμης Ανάπτυξης των Περιφερει¬ 
ών της Χώρας πλην Βορείου Ελλάδος (ΣΒΑΠΕ). 

Συμπλήρωση, επέκταση της διαδικτυακής πύλης του 
ΥΠΑΝ για τη Βιώσιμη Ανάπτυξη. 

5. Η αμοιβή των μελών της Επιτροπής και της Γ ραμματεί¬ 
ας Υποστήριξης που θα εργαστούν εκτός του κανονικού 
ωραρίου απασχόλησης θα καλυφθεί από την Εθνική Τεχνική 
Βοήθεια και θα καθοριστεί με νεώτερη μας απόφαση. 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2005 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθμ. ΔΥ1 δ/58704 (3) 

Συγκρότηση του Τρίτου Περιφερειακού Συμβουλίου Επιλο¬ 
γής και Αξιολόγησης των Επιμελητών Α' και Β' Ιατρών 
Ε.Σ.Υ. αρμόδιο για την περιοχή ευθύνης των Δ.Υ.ΠΕ. Α' 
και Β' Κεντρικής Μακεδονίας, Δυτικής Μακεδονίας, Ανα¬ 
τολικής Μακεδονίας και Θράκης με έδρα του την έδρα 
της Α' Δ.Υ.ΠΕ. Κεντρικής Μακεδονίας για τις ειδικότη¬ 
τες: Καρδιολογία, Ιατρική Βιοπαθολογία (Μικροβιολο¬ 
γία), Νεφρολογία, Πλαστική Χειρουργική και Στοματική 
και Γναθοπροσωπική Χειρουργική. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 τ. Α') 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001 τ. Α’) «Βελτίωση και εκσυγχρονι- 

σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα μετηνπαρ. 12 
του άρθρου 19 του ν. 3106/2003 (ΦΕΚ 30/2003 τ. Α') και τα 
εδάφια 1 και4ατηςπαρ.Δτου άρθρου 20 του ν. 3172/2003 
(ΦΕΚ 197/2003 τ.Α'). 

3. Τις διατάξεις των παρ. 1,2,5,6 και 7 του άρθρου 43 του ν. 
3252/2004 (Φ.Ε.Κ. 132/16.7.2004 τ. Α') «Σύσταση Ένωσης Νο¬ 
σηλευτών - Νοσηλευτριών Ελλάδος και άλλες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοιπές 
διατάξεις». 

5. Τις διατάξεις των άρθρων 1, 38 παρ. 3 και 42 του ν. 
3329/2005 (Φ. Ε.Κ. 81 /4.4.2005τ. Α') «Εθνικό Σύστημα Υγείας 
και Κοινωνικής Αλληλεγγύης και λοιπές διατάξεις». 

6. Τις αρμοδίως υποβληθείσες προτάσεις. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, καθ’ όσον η σχετική δαπάνη θα προκύψει με τον 
καθορισμό της αμοιβής που θα γίνει με την έκδοση κοινής 
υπουργικής απόφασης, αποφασίζουμε: 

1. Συγκροτούμε το Τρίτο Περιφερειακό Συμβούλιο Επι¬ 
λογής και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης των Δ.Υ.ΠΕ. Α' και 
Β' Κεντρικής Μακεδονίας, Δυτικής Μακεδονίας, Ανατολι¬ 
κής Μακεδονίας και Θράκης με έδρα του την έδρα της Α' 
Δ.Υ.ΠΕ. Κεντρικής Μακεδονίας και διορίζουμε τα κατωτέ¬ 
ρω πρόσωπα, ανά ειδικότητα: 

ΚΑΡΔΙΟΛΟΓΙΑ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυντής 
του Κέντρου Υγείας, με αναπληρωτή του τον αρχαιότερο 
ιατρό του Κέντρου Υγείας. Για τις Μονάδες Κοινωνικής 
Φροντίδας προεδρεύει ο Αντιπρόεδρος του Διοικητικού 
Συμβουλίου της οικείας Δ.Υ.ΠΕ. με αναπληρωτή του τον 
Πρόεδρο του Διοικητικού Συμβουλίου της οικείας Μονά¬ 
δας Κοινωνικής Φροντίδας. 

2. Καπρίνη Ιωάννη, Αναπληρωτή Διευθυντή Καρδιολο¬ 
γίας στο Γενικό Νοσοκομείο Θεσσαλονίκης «Γ. ΠΑΠΑΝΙ- 
ΚΟΛΑΟΥ», που προτείνεται από το ΚΕ.Σ.Υ., με αναπληρω¬ 
τή του τον Καραγιάννη Γρηγόριο, Επιμελητή Α' Καρδιολο¬ 
γίας στο Γ ενικό Νοσοκομείο Διδυμοτείχου, ομοίως. 

3. Κόπα Γ εώργιο, Επιμελητή Α' Καρδιολογίας στο Γ ενικό 
Νοσοκομείο ΠΑΠΑΓΕΩΡΓΙΟΥ, που προτείνεται από το 
ΚΕ.Σ.Υ., με αναπληρωτή του τον Λακασά Γεώργιο, Επιμε¬ 
λητή Α' Παθολογίας στο Γ ενικό Νοσοκομείο Θεσσαλονίκης 
«Ο ΑΓΙΟΣ ΔΗΜΗΤΡΙΟΣ», ομοίως. 

4. Ιωαννίδη Αναστάσιο, Διευθυντή Καρδιολογίας στο Γε¬ 
νικό Νοσοκομείο Θεσσαλονίκης «Ο ΑΓΙΟΣ ΠΑΥΛΟΣ», που 
προτείνεται από τον Π.Ι.Σ., με αναπληρωτή του τον Λιόλιο 
Χρήστο, Διευθυντή Καρδιολογίας στο Γενικό Νοσοκομείο 
Γρεβενών, ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση του 
ΚΕ.Σ.Υ. ορίζουμε τους: 

α) Τσούνο Ιωάννη, Επιμελητή Α' Καρδιολογίας στο Γενι¬ 
κό Νοσοκομείο Θεσσαλονίκης "Γ. ΠΑΠΑΝΙΚΟΛΑΟΥ", με 
αναπληρωτή του τον Στραβέλα Βασίλειο, Επιμελητή Α’ 
Καρδιολογίας στο ίδιο Νοσοκομείο και 


β) Καμπούρογλου Δημήτριο, Επιμελητή Α' Καρδιολογίας 
στο Γενικό Πανεπιστημιακό Νοσοκομείο Θεσσαλονίκης 
«ΑΧΕΠΑ», με αναπληρώτριάτου την Μπρίκα Πολυξένη, Επι- 
μελήτρια Α' Καρδιολογίας στο Γ ενικό Νοσοκομείο Ξάνθης. 

Γραμματέα του Συμβουλίου ορίζουμε την Τυχάλα Βασι¬ 
λική, υπάλληλο του Γενικού Νοσοκομείου Θεσσαλονίκης 
«Γ. ΠΑΠΑΝΙΚΟΛΑΟΥ», του κλάδου ΤΕ Νοσηλευτριών με 
βαθμό Β', με αναπληρώτριά της την Αλεξανδράκη Μαρία, 
υπάλληλο του Γενικού Νοσοκομείου Θεσσαλονίκης «Ο 
ΑΓΙΟΣ ΔΗΜΗΤΡΙΟΣ», του κλάδου ΔΕ Αδελφών Νοσοκό¬ 
μων με βαθμό Β'. 

ΙΑΤΡΙΚΗ ΒΙΟΠΑΘΟΛΟΓΙΑ (ΜΙΚΡΟΒΙΟΛΟΓΙΑ) 

1. Πρόεδρο του Συμβουλίου, τον Διοικητή του Νοσοκομεί¬ 
ου, για θέση ιατρού του οποίου γίνεται η κρίση, με αναπλη¬ 
ρωτή του τον Διευθυντή της Ιατρικής Υπηρεσίας του ίδιου 
Νοσοκομείου. Όταν πρόκειται για Ιατρό Κέντρου Υγείας, 
προεδρεύει ο Διοικητής του Νοσοκομείου με το οποίο συν- 
δέεταιλειτουργικάτο Κέντρο Υγείας, με αναπληρωτή τούτον 
Διευθυντή ή τον αρχαιότερο ιατρό του Κέντρου Υγείας. Αν 
δεν υπάρχει λειτουργική σύνδεση του Κέντρου Υγείας με Νο¬ 
σοκομείο, προεδρεύει ο Διευθυντής του Κέντρου Υγείας, με 
αναπληρωτή του τον αρχαιότερο ιατρό του Κέντρου Υγείας. 
Για τις Μονάδες Κοινωνικής Φροντίδας προεδρεύει ο Αντι¬ 
πρόεδρος του Διοικητικού Συμβουλίου της οικείας Δ.Υ.ΠΕ. 
με αναπληρωτή του τον Πρόεδρο του Διοικητικού Συμβουλί¬ 
ου της οικείας Μονάδας Κοινωνικής Φροντίδας. 

2. Σκίρτα - Κάνιστρά Αλίκη, Αναπληρώτρια Διευθύντρια 
Μικροβιολογίας στο Αντικαρκινικό Νοσοκομείο Θεσσαλο¬ 
νίκης «ΘΕΑΓΕΝΕΙΟ», που προτείνεται από το ΚΕ.Σ.Υ., με 
αναπληρώτριά της την Τσακίρη Ιφιγένεια, Αναπληρώτρια 
Διευθύντρια Μικροβιολογίας στο Γενικό Νοσοκομείο Θεσ¬ 
σαλονίκης «ΙΠΠΟΚΡΑΤΕΙΟ», ομοίως. 

3. ΚότεληΑσημούλα, ΕπιμελήτριαΑ'Μικροβιολογίας στο 
Γενικό Νοσοκομείο Θεσσαλονίκης «Γ. ΓΈΝΝΗΜΑΤΑΣ», 
που προτείνεται από το ΚΕ.Σ.Υ., με αναπληρώτριά της την 
Σταματοπούλου Γιαννούλα, Επιμελήτρια Α' Μικροβιολο¬ 
γίας στο Γ ενικό Νοσοκομείο Ξάνθης, ομοίως. 

4. Γεωργακοπούλου Ευαγγελία, Διευθύντρια Μικροβιο¬ 
λογίας στο Γενικό Νοσοκομείο Θεσσαλονίκης «Ο ΑΓΙΟΣ 
ΠΑΥΛΟΣ», που προτείνεται από τον Π.Ι.Σ., με αναπληρώ- 
τριάτηςτην Κοκόζογλου Ελένη, Διευθύντρια Μικροβιολο¬ 
γίας στο Γ ενικό Νοσοκομείο Έδεσσας, ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση του 
ΚΕ.Σ.Υ. ορίζουμε τους: 

α) Άτζιου - Αγγουριδάκη Χριστίνα, Αναπληρώτρια Διευ¬ 
θύντρια Μικροβιολογίας στο Γενικό Πανεπιστημιακό Νο¬ 
σοκομείο Θεσσαλονίκης «ΑΧΕΠΑ», με αναπληρώτριά της 
την Κατσαβέλη Αργυρώ, Επιμελήτρια Α' Μικροβιολογίας 
στο Γενικό Νοσοκομείο Θεσσαλονίκης «ΙΠΠΟΚΡΑΤΕΙΟ» 
και β) Γαλανοπούλου Βαρβάρα, Αναπληρώτρια Διευθύ¬ 
ντρια Μικροβιολογίας στο Γενικό Νοσοκομείο Θεσσαλονί¬ 
κης «Ο ΑΓΙΟΣ ΠΑΥΛΟΣ», με αναπληρώτριά της την Αστρι- 
νούδη - Βακαλούδη Αναστασία, Επιμελήτρια Α' Μικροβιο¬ 
λογίας στο ίδιο Νοσοκομείο. 

Γραμματέα του Συμβουλίου ορίζουμε τον Χαρμπή Δημή- 
τριο, υπάλληλο του Γενικού Νοσοκομείου Θεσσαλονίκης «Γ. 
ΠΑΠΑΝΙΚΟΛΑΟΥ», του κλάδου ΤΕ Νοσηλευτικής με βαθμό 
Γ, με αναπληρώτριάτουτην Μακρή Θεοδώρα, υπάλληλο του 
Νοσοκομείου Αφροδισίων και Δερματικών Νόσων Θεσσαλο¬ 
νίκης, του κλάδου ΤΕ Νοσηλευτριών με βαθμό Β'. 

ΝΕΦΡΟΛΟΓΙΑ 

1. Πρόεδρο του Συμβουλίου, τον Διοικητή του Νοσοκομεί¬ 
ου, για θέση ιατρού του οποίου γίνεται η κρίση, με αναπλη¬ 
ρωτή του τον Διευθυντή της Ιατρικής Υπηρεσίας του ίδιου 
Νοσοκομείου. Όταν πρόκειται για Ιατρό Κέντρου Υγείας, 

προεδρεύει ο Διοικητής του Νοσοκομείου με το οποίο συν¬ 
δέεται λειτουργικά το Κέντρο Υγείας, με αναπληρωτή τούτον 
Διευθυντή ή τον αρχαιότερο ιατρό του Κέντρου Υγείας. Αν 
δεν υπάρχει λειτουργική σύνδεση του Κέντρου Υγείας με Νο¬ 
σοκομείο, προεδρεύει ο Διευθυντής του Κέντρου Υγείας, με 
αναπληρωτή του τον αρχαιότερο ιατρό του Κέντρου Υγείας. 
Για τις Μονάδες Κοινωνικής Φροντίδας προεδρεύει ο Αντι¬ 
πρόεδρος του Διοικητικού Συμβουλίου της οικείας Δ.Υ.ΠΕ. 
με αναπληρωτή του τον Πρόεδρο του Διοικητικού Συμβουλί¬ 
ου της οικείας Μονάδας Κοινωνικής Φροντίδας. 

2. Μπελεχρή Άννα, Αναπληρώτρια Διευθύντρια Νεφρο¬ 
λογίας στο Γενικό Νοσοκομείο Θεσσαλονίκης «ΙΠΠΟΚΡΑ- 
ΤΕΙΟ», που προτείνεται από το ΚΕ.Σ.Υ., με αναπληρωτή της 
τον Κουκούδη Παράσχο, Αναπληρωτή Διευθυντή Νεφρο¬ 
λογίας στο Γ ενικό Νοσοκομείο Κιλκίς, ομοίως. 

3. Σολωνάκη Φιλιώ, Επιμελήτρια Α' Νεφρολογίας στο Γ ε¬ 
νικό Νοσοκομείο Θεσσαλονίκης «ΙΠΠΟΚΡΑΤΕΙΟ», που 
προτείνεται από το ΚΕ.Σ.Υ., με αναπληρωτή της τον Νότο 
Αθανάσιο, Διευθυντή Παθολογίας στο Γενικό Νοσοκομείο 
Καστοριάς, ομοίως. 

4. Τσακίρη Δημήτριο, Διευθυντή Νεφρολογίας στο Γενι¬ 
κό Νοσοκομείο Βέροιας, που προτείνεται απότον Π.Ι.Σ., με 
αναπληρωτή του τον Άθυρο Βασίλειο, Αναπληρωτή Διευ¬ 
θυντή Παθολογίας στο Γενικό Νοσοκομείο Θεσσαλονίκης 
"ΙΠΠΟΚΡΑΤΕΙΟ", ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση του 
ΚΕ.Σ.Υ. ορίζουμε τους: 

α) Βολωνάκη Πολυδεύκη, Αναπληρωτή Διευθυντή Νε¬ 
φρολογίας στο Γενικό Νοσοκομείο Θεσσαλονίκης "Ο 
ΑΓΙΟΣ ΔΗΜΗΤΡΙΟΣ", με αναπληρωτή του τον Μπαρμπού- 
τη Κωνσταντίνο, Διευθυντή Νεφρολογίας στο Γενικό Νο¬ 
σοκομείο Σερρών και 

β) Λιάμο Όμηρο, Αναπληρωτή Διευθυντή Νεφρολογίας 
στο Γ ενικό Νοσοκομείο Κατερίνης, με αναπληρωτή του τον 
Γ κόγκο Κωνσταντίνο, Επιμελητή Α' Παθολογίας στο Γ ενικό 
Νοσοκομείο Θεσσαλονίκης "Γ. ΠΑΠΑΝΙΚΟΛΑΟΥ". 

Γραμματέα του Συμβουλίου ορίζουμε την Ζήκου Ελευθε¬ 
ρία, υπάλληλο του Γ ενικού Νοσοκομείου Θεσσαλονίκης "Ο 
ΑΓΙΟΣ ΠΑΥΛΟΣ", του κλάδου ΤΕ Διοικητικού-Λογισπκού με 
βαθμό Β', με αναπληρώτριάτηςτην Βουνοτρυπίδου Ελένη, 
υπάλληλο του Ψυχιατρικού Νοσοκομείου Θεσσαλονίκης, 
του κλάδου ΤΕ Νοσηλευτικής με βαθμό Β'. 

ΠΛΑΣΤΙΚΗ ΧΕΙΡΟΥΡΓΙΚΗ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυντής 
του Κέντρου Υγείας, με αναπληρωτή του τον αρχαιότερο 
ιατρό του Κέντρου Υγείας. Γ ια τις Μονάδες Κοινωνικής 
Φροντίδας προεδρεύει ο Αντιπρόεδρος του Διοικητικού 
Συμβουλίου της οικείας Δ.Υ.ΠΕ. με αναπληρωτή του τον 
Πρόεδρο του Διοικητικού Συμβουλίου της οικείας Μονά¬ 
δας Κοινωνικής Φροντίδας. 

2. Χατζηπουλίδη Δημήτριο, Αναπληρωτή Διευθυντή Πλα¬ 
στικής Χειρουργικής στο Γενικό Νοσοκομείο Θεσσαλονί¬ 
κης "Γ. ΠΑΠΑΝΙΚΟΛΑΟΥ", που προτείνεται από το ΚΕ.Σ.Υ., 
με αναπληρωτή του τον Κολώνη Ελευθέριο, Διευθυντή Χει¬ 
ρουργικής στο Γενικό Νοσοκομείο Πτολεμαϊδος "ΜΠΟ- 
ΔΟΣΑΚΕΙΟ". ομοίως. 

3. Γιαννόπουλο Αθανάσιο, Αναπληρωτή Διευθυντή Χει¬ 


ρουργικής στο Γενικό Νοσοκομείο Θεσσαλονίκης "Ο ΑΓΙΟΣ 
ΠΑΥΛΟΣ", που προτείνεται από το ΚΕ.Σ.Υ., με αναπληρωτή 
του τον Γ άκη Δημήτριο, Επιμελητή Α’ Χειρουργικής στο Γ ενι¬ 
κό Νοσοκομείο Θεσσαλονίκης "ΙΠΠΟΚΡΑΤΕΙΟ", ομοίως. 

4. Στρατή Ιωάννη, Αναπληρωτή Διευθυντή Χειρουργικής 
στο Γενικό Νοσοκομείο Θεσσαλονίκης "Γ. ΠΑΠΑΝΙΚΟΛΑ- 
ΟΥ", που προτείνεται απότον Π.Ι.Σ., με αναπληρωτή του τον 
Αίναλή Στυλιανό, Επιμελητή Α’ Χειρουργικής στο Γενικό Νο¬ 
σοκομείο Θεσσαλονίκης "ΙΠΠΟΚΡΑΤΕΙΟ", ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση του 
ΚΕ.Σ.Υ. ορίζουμε τους: 

α) Φαρδέλα Ιωάννη, Επιμελητή Α’ Χειρουργικής στο Γε¬ 
νικό Νοσοκομείο Θεσσαλονίκης "ΙΠΠΟΚΡΑΤΕΙΟ", με ανα¬ 
πληρωτή του τον Σταθουλόπουλο Ιωάννη, Αναπληρωτή Δι¬ 
ευθυντή Χειρουργικής στο ίδιο Νοσοκομείο και 

β) Ζανδέ Νικόλαο, Επιμελητή Α’ Χειρουργικής στο Γ ενικό 
Νοσοκομείο Κοζάνης "ΜΑΜΑΤΣΕΙΟ", με αναπληρωτή του 
τον Κουτσουφλανιώτη Νικόλαο, Επιμελητή Α' Χειρουργι¬ 
κής στο Γ ενικό Νοσοκομείο ΠΑΠΑΓΕΩΡΓΙΟΥ. 

Γραμματέα του Συμβουλίου ορίζουμε την Θεοδοσιάδου 
Πηνελόπη, υπάλληλο της Α’ Δ.Υ.ΠΕ. Κεντρικής Μακεδο¬ 
νίας, του κλάδου ΔΕ Διοικητικού-Λογισπκού με βαθμό Α', 
με αναπληρώτριάτηςτην Μαντούδη Θεοδοσία, υπάλληλο 
του Νοσοκομείου Ειδικών Παθήσεων Θεσσαλονίκης, του 
κλάδου ΤΕ Νοσηλευτών με βαθμό Α'. 

ΣΤΟΜΑΤΙΚΗ ΚΑΙ ΓΝΑΘΟΠΡΟΣΩΠΙΚΗ ΧΕΙΡΟΥΡΓΙΚΗ 

1. Πρόεδρο του Συμβουλίου, τον Διοικητή του Νοσοκο¬ 
μείου, για θέση ιατρού του οποίου γίνεται η κρίση, με ανα¬ 
πληρωτή του τον Διευθυντή της Ιατρικής Υπηρεσίας του 
ίδιου Νοσοκομείου. Όταν πρόκειται για Ιατρό Κέντρου 
Υγείας, προεδρεύει ο Διοικητής του Νοσοκομείου με το 
οποίο συνδέεται λειτουργικά το Κέντρο Υγείας, με ανα¬ 
πληρωτή του τον Διευθυντή ή τον αρχαιότερο ιατρό του 
Κέντρου Υγείας. Αν δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυντής 
του Κέντρου Υγείας, με αναπληρωτή του τον αρχαιότερο 
ιατρό του Κέντρου Υγείας. Για τις Μονάδες Κοινωνικής 
Φροντίδας προεδρεύει ο Αντιπρόεδρος του Διοικητικού 
Συμβουλίου της οικείας Δ.Υ.ΠΕ. με αναπληρωτή του τον 
Πρόεδρο του Διοικητικού Συμβουλίου της οικείας Μονά¬ 
δας Κοινωνικής Φροντίδας. 

2. Θωμόπουλο Γεώργιο, Διευθυντή Στοματικής και Γνα- 
θοπροσωπικής Χειρουργικής στο Γενικό Νοσοκομείο Κιλ¬ 
κίς, που προτείνεται από το ΚΕ.Σ.Υ., με αναπληρώτριά του 
την Κόμματά Αργυρώ, Αναπληρώτρια Διευθύντρια Στοματι¬ 
κής και Γναθοπροσωπικής Χειρουργικής στο Γ ενικό Νοσο¬ 
κομείο Θεσσαλονίκης "Γ. ΠΑΠΑΝΙΚΟΛΑΟΥ", ομοίως. 

3. Γάκη Δημήτριο, Επιμελητή Α’ Χειρουργικής στο Γενικό 
Νοσοκομείο Θεσσαλονίκης "ΙΠΠΟΚΡΑΤΕΙΟ", που προτείνε- 
ται από το ΚΕ.Σ.Υ., με αναπληρωτή τούτον Γ ιαννόπουλο Αθα¬ 
νάσιο, Αναπληρωτή Διευθυντή Χειρουργικής στο Γενικό Νο¬ 
σοκομείο Θεσσαλονίκης Ό ΑΓΙΟΣ ΠΑΥΛΟΣ", ομοίως. 

4. Τσάμη Ιωάννη, Επιμελητή Α’ Στοματικής και Γναθοπρο- 
σωπικής Χειρουργικής στο Γενικό Πανεπιστημιακό Νοσοκο¬ 
μείο Αλεξανδρούπολης, που προτείνεται από την Ελληνική 
Οδοντιατρική Ομοσπονδία, με αναπληρωτή του τον Μόκο 
Χρήστο, Επιμελητή Α’ Στοματικής και Γναθοπροσωπικής Χει¬ 
ρουργικής στο Γενικό Νοσοκομείο Κιλκίς, ομοίως. 

5. Τον Διευθυντή του οικείου Τμήματος ή Κλινικής, με το 
νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση του 
ΚΕ.Σ.Υ. ορίζουμε τους: 

α) Σιαβό Σταύρο, Διευθυντή Στοματικής και Γναθοπρο- 
σωπικής Χειρουργικής στο Γενικό Νοσοκομείο Κομοτηνής, 

με αναπληρώτριά του την Μαγκούδη Δόξα, Επιμελήτρια Α’ 
Στοματικής και Γναθοπροσωπικής Χειρουργικής στο Γενικό 
Νοσοκομείο Θεσσαλονίκης "Γ. ΠΑΠΑΝΙΚΟΛΑΟΥ" και 

β) Στρατή Ιωάννη, Αναπληρωτή Διευθυντή Χειρουργικής 
στο Γενικό Νοσοκομείο Θεσσαλονίκης "Γ. ΠΑΠΑΝΙΚΟΛΑ- 
ΟΥ", με αναπληρωτή του τον Φαρδέλα Ιωάννη, Επιμελητή 
Α' Χειρουργικής στο Γενικό Νοσοκομείο Θεσσαλονίκης 
"ΙΠΠΟΚΡΑΤΕΙΟ". 

Γραμματέα του Συμβουλίου ορίζουμε την Τσακιρίδου 
Ελένη, υπάλληλο του Γ ενικού Νοσοκομείου Θεσσαλονίκης 
"Γ. ΓΕΝΝΗΜΑΤΑΣ", του κλάδου ΔΕ Διοικητικού-Λογιστικού 
με βαθμό Γ, με αναπληρώτριά της την Τσιμενίδου Ιωάννα, 
υπάλληλο του Αντικαρκινικού Νοσοκομείου Θεσσαλονίκης 
"ΘΕΑΓΕΝΕΙΟ", του κλάδου ΔΕ Διοικητικού - Λογιστικού με 
βαθμό Α'. 

2. Η θητεία των ανωτέρω διοριζομένων είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. 282529 

(4) 

Τροποποίηση του υπ’ αριθ. 364/2002 προεδρικού διατάγματος 
«περί των όρων και κανόνων για την έγκριση / εγγραφή 
εγκαταστάσεων/ ενδιαμέσων στον τομέα διατροφής των 
ζώων» (ΦΕΚ306,τ. Α'). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) Του άρθρου 9 παράγραφος 2α του ν.δ. 185/1973 «πε¬ 
ρί μέτρων βελτιώσεως της Κτηνοτροφίας» (Α' 262) όπως 
αυτή προστέθηκε με το άρθρο 34 παρ. 2 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις» (Α' 135). 

β) Του άρθρου 1 παρ. 1,2,3, 4του ν.1338/1983 «Εφαρμο¬ 
γή του Κοινοτικού δικαίου» (Α' 34) όπως τροποποιήθηκε με 
τη διάταξητου άρθρου 6παρ. 1 του ν. 1440/1984 (Α'70) «Συμ¬ 
μετοχή της Ελλάδος στο κεφάλαιο στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητος 'Ανθρακος και Χάλυ- 
βος και του Οργανισμού Εφοδιασμού ΕυΗΑΤΟΜ» και του 
άρθρου 3 του αυτού ν. 1338/1983, όπως αντικαταστάθηκε 
από το άρθρο 65 του ν. 1892/1990 (Α' 101). 

γ) Του άρθρου 29 Α'του ν. 1558/1985 «Κυβέρνηση και Κυ¬ 
βερνητικά όργανα» (Α' 137) το οποίο προστέθηκε με το άρ¬ 
θρο 27του ν. 2081 /1992 (Α' 154) και αντικαταστάθηκε από 
το άρθρο 1 παρ. 2α του ν. 2469/1997 (Α'38). 

δ) του π.δ. 364/2002 «περίτων όρων και των κανόνων που 
εφαρμόζονται κατά την έγκριση και την εγγραφή ορισμέ¬ 
νων εγκαταστάσεων και ενδιαμέσων του τομέα της δια¬ 
τροφής των ζώων» (ΦΕΚ Α' 306). 

ε) Της Υ132/11.10.2004 Κοινής Απόφασης του Πρωθυ¬ 
πουργού και του Υπουργού Αγροτικής Ανάπτυξης και Τρο¬ 
φίμων «Ανάθεση αρμοδιοτήτων στον Υφυπουργό Αγροτι¬ 
κής Ανάπτυξης και Τροφίμων Αλέξανδρο 
Κοντό»(ΒΊ 533/14.10.2004). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Άρθρο 1 

Παράταση προθεσμίας έγκρισης εγκαταστάσεων 
και ενδιαμέσων 

Στο άρθρο 4 παράγραφος 2 το πρώτο εδάφιο του π.δ. 
364/2002 «περί των όρων και των κανόνων που εφαρμόζο¬ 
νται κατά την έγκριση και την εγγραφή ορισμένων εγκατα¬ 
στάσεων και ενδιαμέσων του τομέα της διατροφής των ζώ¬ 
ων» (ΦΕΚ Α' 306) αντικαθίσταται ως ακολούθως: 

2. Οι εγκαταστάσεις και οι ενδιάμεσοι που την ημερομη¬ 
νία δημοσιεύσεως του παρόντος διατάγματος ασκούν μια 
ή περισσότερες από τις δραστηριότητες που αναφέρονται 
στα άρθρα 2 και 3 αντίστοιχα, μπορούν να συνεχίσουν τη 
δραστηριότητάτους μέχρις ότου ληφθεί απόφαση για την 
αίτησή τους, η προθεσμία υποβολής της οποίας παρατεί- 
νεται για τους υπόχρεους μέχρι τις 31.7.2005." 

Άρθρο 2 

Παράταση προθεσμίας εγγραφής εγκαταστάσεων 
και ενδιαμέσων 

Η παράγραφος 2 του άρθρου 9 του π.δ. 364/2002 «περί 
των όρων και των κανόνων που εφαρμόζονται κατά την 
έγκριση και την εγγραφή ορισμένων εγκαταστάσεων και 
ενδιαμέσων του τομέα της διατροφής των ζώων» (ΦΕΚ 
Α'306) αντικαθίσταται ως ακολούθως: 

2. Οι εγκαταστάσεις και οι ενδιάμεσοι που κατά τη δημο¬ 
σίευση του παρόντος διατάγματος, ασκούν μια ή περισσό¬ 
τερες από τις δραστηριότητες που αναφέρονται το άρθρο 
7 ή 8 αντίστοιχα, μπορούν να τις συνεχίσουν εφόσον υπο¬ 
βάλλουν τη δήλωση (αίτηση) που αναφέρεται στην παρά¬ 
γραφο 1, η οποία υποβάλλεται από τους υπόχρεους μέχρι 
τις 31.7.2005." 

Άρθρο 3 

Μεταβατική διάταξη 

Οι αιτήσεις για έγκριση ή εγγραφή των εγκαταστάσεων ή 
ενδιαμέσων που έχουν υποβληθεί, βάσει των άρθρων 4 και 
9 του π.δ. 364/2002 «περί των όρων και των κανόνων που 
εφαρμόζονται κατά την έγκριση και την εγγραφή ορισμέ¬ 
νων εγκαταστάσεων και ενδιαμέσων του τομέα της δια¬ 
τροφής των ζώων» (ΦΕΚ Α' 306) μέχρι τη δημοσίευση της 
παρούσας απόφασης, λογίζονται ως εμπρόθεσμες. 

Η παρούσα ισχύει από τη δημοσίευσή της στη Εφημερί¬ 
δα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΑΓΡΟΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Α. ΚΟΝΤΟΣ 

-♦- 

Αριθμ. 278781 (5) 

Τροποποίηση διατάξεων του παραρτήματος του π.δ. 
105/1986 «Κυκλοφορία ορισμένων προϊόντων που χρη¬ 
σιμοποιούνται στην διατροφή των ζώων» (Α39) σε συμ¬ 
μόρφωση προς την οδηγία 2004/116/ΕΚ και σε εφαρ¬ 
μογή του Καν. (ΕΚ) αριθ. 1831/2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α) Του άρθρου 9 παρ. 2 του ν.δ. 185/1973 «περί μέτρων 
βελτιώσεως της Κτηνοτροφίας» (Α' 262) όπως αυτό τροπο¬ 
ποιήθηκε με το άρθρο 36 παρ. 1 του ν. 2945/2001 «Εθνικό 
σύστημα προστασίας της αγροτικής δραστηριότητας και 

άλλες ρυθμίσεις θεμάτων αρμοδιότητας του Υπουργείου 
Γεωργίας» (Α’ 223). 

β) Του άρθρου 1 παρ. 1 και 3 του ν. 1338/1983 «Εφαρμο¬ 
γή του Κοινοτικού δικαίου» (Α' 34) όπως τροποποιήθηκε με 
το άρθρο 6 του ν. 1440/1984 (Α'70) «Συμμετοχή της Ελλά¬ 
δος στο κεφάλαιο στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιοτης 
Ευρωπαϊκής Κοινότητας Άνθρακος και Χάλυβας και του 
Οργανισμού Εφοδιασμού ΕΕΙΒΑΤΟΜ» και του άρθρου 65 
τουν. 1892/1990 (ΑΊ01). 

γ) Του άρθρου 29 Α'του ν. 1558/1985 «Κυβέρνηση και Κυ¬ 
βερνητικά όργανα» (Α' 137) το οποίο προστέθηκε με το άρ¬ 
θρο 27 του ν. 2081 /1992 (Α' 154) και αντικαταστάθηκε από 
το άρθρο 1 παρ. 2ατου ν. 2469/1997 (Α'38). 

2. Την Υ132/11.10.2004 Κοινή απόφαση του Πρωθυ¬ 
πουργού και του Υπουργού Αγροτικής Ανάπτυξης και Τρο¬ 
φίμων «Ανάθεση αρμοδιοτήτων στον Υφυπουργό Αγροτι¬ 
κής Ανάπτυξης και Τροφίμων Αλέξανδρο Κοντό» 
(ΒΊ 533/14.10.2004). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση διατάξεις του παραρτήματος 


του π.δ. 105 /1986 (ΦΕΚ Α' 39) «Κυκλοφορία ορισμένων 
προϊόντων που χρησιμοποιούνται στη διατροφή των ζώ¬ 
ων», τροποποιούνται: 

σε εφαρμογή του Καν. (ΕΚ) αριθ.1831/2003 του Ευρω¬ 
παϊκού Κοινοβουλίου και του Συμβουλίου της 22ης Σε¬ 
πτεμβρίου 2003 «για τις πρόσθετες ύλες που χρησιμοποι¬ 
ούνται στη διατροφή των ζώων» (ΕΕ Αρ. Ε 268 της 
18.10.2003 σελ. 29) και 

σε συμμόρφωση προς την οδηγία 2004/116/ΕΚ του Ευ¬ 
ρωπαϊκού Κοινοβουλίου και του Συμβουλίου της 23ης Δε¬ 
κεμβρίου 2004 «για την τροποποίηση του παραρτήματος 
της οδηγίας 82/471/ΕΟΚτου Συμβουλίου όσον αφορά την 
προσθήκη του προϊόντος ΟαηάίάαρυίΙΙίθΓΓηοηάϋ». (Ε.Ε. Αρ. 
Ε. 379της 24.12.2004, σελ. 81). 

Άρθρο 2 

(άρθρο 1 της οδηγίας 2004/116/ΕΚ, άρθρο 23 παρ. 2 του 
Καν 1831/ΕΚ) 

Το παράρτημα του π.δ. 105/1986 τροποποιείται σύμφω¬ 
να με το παράρτημα της παρούσας απόφασης που αποτε¬ 
λεί αναπόσπαστο μέρος αυτής και έχει ως εξής: 

ΠΑΡΑΡΤΗΜΑ 

1. Στον κατάλογο των πρωτεϊνικών προϊόντων μικροορ¬ 
γανισμών στον τίτλο «1.2 Ζύμες» η ομάδα προϊόντων 1.2.1. 
αντικαθίσταται από το ακόλουθο κείμενο: 


Ονομασία των 

ομάδων 

προϊόντων 

Ονομασία του προϊόντος 

Χαρακτηρισμός του 
θρεπτικού 

συστατικού ή 1 

χαρακτηρισμός του 
μικροοργανισμού 

Καλλιεργητικό υπόστρωμα 
(τυχόν προδιαγραφές) 

Χαρακτηριστικά 
συστάσεως του 
προϊόντος 

Ζωικό είδος 

Ειδικές 

διατάξεις 

«1.2.1. Ζύμες 
που 

καλλιεργούνται 
σε ζωικά ή 
φυτικά 
υποστρώματα 

Όλες οι ζύμες 

- που λαμβάνονται 

από τους 

μικροοργανισμούς 
και τα 

υποστρώματα των 
στηλών 3 και 4 

- των οποίων τα 

κύτταρα έχουν 

θανατωθεί 

8αοοΙΐ3Γοηιγο65 

06Γβνΐ5136 

$αοο1ΐ3ΓθΓηγο65 

οίτίεύετ^ίβιΐδκ 

ΚΙυγνβτοηιγοβδ ΙβοΙίδ 

ΚΙυγνβΓοηιγοβδ 

ίτβείΐίδ 

Μελάσσες, υπολείμματα απόσταξης, 
σιτηρά και αμυλώδη προϊόντα, χυμοί 
φρούτων, ορός γάλακτος, γαλακτικό 
οξύ, προϊόντα υδρολύσεως φυτικών 
ινών 


Όλα τα ζωικά 
είδη 


-Ε-- 

ΌοικΙκΙη 

μυϋΐώπυοπόϋ 

Μελάσσες, υπολείμματα απόσταξης, 
σιτηρά και αμυλώδη προϊόντα, χυμοί 
φρούτων, ορός γάλακτος, γαλακτικό 
οξύ, προϊόντα υδρολύσεως φυτικών 
ινών 

Ξηρά ουσία 16% 
κατ’ ελάχιστο 

Χοίροι προς 
πάχυνση » 


2. Τα σημεία 2.1,3 και 4 διαγράφονται από τις 18 Οκτωβρίου 2004. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουνίου 2005 

οι ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 


Α. ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





